ডোনা গাঙ্গুলি ‘দশভুজা’ রূপে মঞ্চ মাতালেন

কলকাতা: সম্প্রতি ভিক্টোরিয়া মেমোরিয়াল প্রাঙ্গণে(Victoria Memorial arena) অনুষ্ঠিত হলো এক বিশেষ সাংস্কৃতিক অনুষ্ঠান। কলকাতার নামী-দামি তারকাদের উপস্থিতিতে জমজমাট এই সন্ধ্যায় নৃত্যশিল্পী ডোনা গাঙ্গুলি(Dona Ganguly) ‘দশভুজা’(Dashabhuja) রূপে মঞ্চ মাতালেন। মহিষাসুরমর্দিনীর সুরে সাজানো তাঁর পরিবেশনা দর্শকদের জন্য হয়ে উঠল এক অনন্য অভিজ্ঞতা।

আরও পড়ুন:প্রবাসে পুজোর গা ন, রাহুল দেব-আশার নস্টালজিয়া ছড়ালেন দেবজ্যোতি মিশ্র

এই অনুষ্ঠান কলকাতার ঐতিহ্য ও আধুনিকতার সেতুবন্ধন। ডোনা গাঙ্গুলির নৃত্য পরিবেশনায় একদিকে ঐতিহ্যবাহী শৈল্পিক ছোঁয়া, অন্যদিকে আধুনিক নৃত্যতত্ত্বের অভিনব প্রকাশ ফুটে ওঠে। দেবীর আবহে তাঁর আত্মপ্রকাশে দর্শকরা অনুভব করেছেন শক্তি, রহস্য ও সৌন্দর্যের এক অনন্য আবেশ। ‘দীক্ষামন্জরী'(Dikshamanjuri)-র প্রযোজনা ‘রূপং দেহি, জয়ং দেহি’ (Rupang Dehi,Joyang Dehi)

অনুষ্ঠানে শহরের বিশিষ্টজনরা উপস্থিত ছিলেন। ইংল্যান্ডের ক্যামডেন দুর্গা পুজোর প্রেসিডেন্ট ডা:আনন্দ গুপ্তও (Dr. Ananda Gupta)অনুষ্ঠানে যোগ দেন। প্রসঙ্গত,আনন্দবাবু এই নৃত্য অনুষ্ঠানের সঙ্গীত পরিচালনার(Music Director) দায়িত্বে ছিলেন। ডা: গুপ্ত বলেন,”আমি খুব আনন্দিত এই অনুষ্ঠানে অংশগ্রহণ করতে এসে। ১৪ জনের গানের দলে ছিলেন ইংল্যান্ড এবং কলকাতার শিল্পীরা।”

ভিক্টোরিয়া মেমোরিয়ালের ঐতিহাসিক প্রাঙ্গণে সাজানো মঞ্চ, আলো-ধ্বনি ও সুরের সমন্বয় পুরো আয়োজনকে করে তুলেছিল মনোমুগ্ধকর। উপস্থিত দর্শকরা উপভোগ করেছেন এক পরিপূর্ণ সাংস্কৃতিক সন্ধ্যা। ডোনা জানালেন, ” আমরা শারোদোৎসবের(Sharadotsav) শূভ সূচনায় এই অনুষ্ঠানের আয়োজন করেছিলাম ঐতিহাসিক ভিক্টোরিয়া মেমোরিয়াল হলের প্রাঙ্গণে।

ডোনা গাঙ্গুলি ‘দশভুজা’ রূপে নৃত্য পরিবেশনা কেবল চোখের আনন্দ নয়, বরং দর্শকদের মনে জাগিয়ে তুলেছে গভীর আবেগ। মহিষাসুরমর্দিনীর রাগে ভরপুর দেবী দুর্গার শক্তি ও মহিমাকে উজ্জ্বলভাবে প্রকাশ করেছে। তাঁর অভিব্যক্তি ও নৃত্যশৈলী দর্শকদের মনে দীর্ঘদিনের স্মৃতি হয়ে থেকে যাবে।

কলকাতার সাংস্কৃতিক ক্যালেন্ডারে এই অনুষ্ঠান ইতিমধ্যেই বিশেষ স্থান দখল করেছে। ঐতিহ্য, সঙ্গীত ও আধ্যাত্মিকতার অপূর্ব মেলবন্ধনে সাজানো এই সন্ধ্যা নিঃসন্দেহে শহরবাসীর জন্য হয়ে থাকবে এক স্মরণীয় অভিজ্ঞতা।